system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre 1118.
assistant


1118 (MCXVIII) a fost un an obișnuit al calendarului iulian.

Evenimente 
 2 martie: Împăratul Henric al V-lea îl alungă din Roma pe noul papă, Gelasius al II-lea, opunându-i-l pe antipapa Grigore al VIII-lea.
 10 martie: Papa Gelasius al II-lea este înscăunat ca papă la Gaeta.
 2 aprilie: La moartea lui Balduin I (decedat în Sinai, pe drumul de întoarcere din Egipt), regatul cruciat al Ierusalimului este preluat de Balduin du Bourg, conte de Edessa, care devine Balduin al II-lea.
 14 aprilie: Papa Gelasius al II-lea, aflat la Capua, convoacă un conciliu, care îl excomunică pe Henric al V-lea și pe Grigore al VIII-lea.
11 iunie: Roger de Salerno, principe de Antiohia, capturează Azaz de la turcii selgiucizi.
 2 septembrie: După ce revenise pe ascuns la Roma, papa Gelasius al II-lea se refugiază în Franța.
 18 decembrie: Maurii din Zaragoza capitulează în fața regelui Alfonso I "cel Bătăios" al Aragonului, care apoi îi expulzează din oraș; Zaragoza devine capitala regatului de Aragon.

Nedatate 
 aprilie-iunie: La moartea lui Muhammed I, sultanul marilor selgiucizi, Ahmed Sanjar și Mahmud al II-lea se proclamă simultan ca sultani selgiucizi, în Persia, respectiv Irak, aflându-se în rivalitate.
septembrie-octombrie: Ghasnavidul Arslan este înfrânt și ucis de către sultanul selgiucid din Persia, Sanjar.
 Are loc o revoltă în Normandia, împotriva lui Henric I Beauclerc.
Bătălia de la Kennagal. Imperiul Hoysala înfrânge statul Chalukya, în India.
Comitatul de Edessa este nevoit să abandoneze Gargar turcilor selgiucizi.
 Conducătorul Serbiei, Gheorghe Vojislavljevic, este înlăturat de către Uroș I al Rasciei.
Contele Ramon Berenguer al III-lea de Barcelona ocupă Tarragona de la maurii din Spania.
Continuă operațiunile regelui Balduin I al Ierusalimului împotriva Egiptului: după ce traversează Sinai, cruciații ocupă orașul Farama și ating Nilul; expediția se întrerupe din cauza bolii lui Balduin.
Este fondat la Ierusalim ordinul religios și militar al templierilor, de către Hugues de Payns și de alți cavaleri (Andre de Montbard, Godefroy de Saint-Omer etc.).
Este fondat Zbraslav, în Cehia (astăzi, parte componentă a Pragăi).
Este înființat un nou principat al turcilor la Erzindjan, în Anatolia.
Generalul bizantin Philokales cucerește Sardis, aflat în stăpânirea sultanatului selgiucid de Rum.
În Japonia, începe perioada Genei.
La moartea fratelui său Filip, Inge "cel Tînăr" rămâne singur pe tronul Suediei.
Numeroși cumani sunt colonizați în Georgia de către regele David al IV-lea.
Orașul german Magdeburg este aproape în totalitate distrus de un incendiu.
Primele mențiuni ale orașelor germane Zwickau, Eisenstadt, Kirchgandern și Wolfenbuttel.
Regele David al IV-lea al Georgiei capturează Lori de la turcii selgiucizi.
 Regele Henric I al Angliei interzice războaiele private în cadrul regatului său.
Regele Ludovic al VI-lea al Franței distruge castelul Monthlery.
 Se ia decizia ca arhiepiscopul de York să nu mai fie în mod necesar învestit de către arhiepiscopul de Canterbury, în ierarhia clericală din Anglia.
 Sinodul de la Fritzlar: Otto de Bamberg este suspendat din funcție de papa Gelasius al II-lea, iar Norbert de Xanten este acuzat de erezie.

Arte, Știință, Literatură și Filozofie 
 Alberic de Reims devine maestru la școala din Reims.
Este consacrat domul din Pisa.
Exilat la Fez, după măsurile antimusulmane luate de regele Alfonso I al Aragonului la Zaragoza, filosoful arab Avempace intră în viața politică, ajungând vizir al almoravizilor la Fez.
 Începe reconstrucția catedralei Peterborough din Anglia, distrusă de un incendiu în 1116.
 Orfevrierul Renier de Huy decorează biserica Saint-Barthelemy din Liege.

Înscăunări 
 24 ianuarie: Papa Gelasius al II-lea (n. Giovanni de Gaeta), (1118-1119) 
 10 martie: Grigore al VIII-lea, antipapă (1118-1121).
 14 aprilie: Balduin al II-lea (Balduin du Bourg), rege al Ierusalimului (1118-1131).
 18 aprilie: Mahmud al II-lea, sultan selgiucid în Irak (1118-1131).
 14 iunie: Ahmed Sanjar, sultan selgiucid în Persia (1118-1157).
 29 iunie: Vikram, regent în regatul indian Chola.
 3 august: Al-Mustarshid, calif abbasid.
 15 august: Ioan al II-lea Comnen, împărat al Bizanțului (1118-1143).
 octombrie: Bahram Șah, împărat al statului ghasnavid (1118-1152).
 Enna mac Donnchada mac Murchada, rege irlandez în Dublin.
 Garmond de Picquigny, patriarh latin de Ierusalim.
 Soliman I ibn al-Ghazi, emir de Alep.
 Turlough O'Connor, "rege suprem" în Irlanda.
Wulgrin al III-lea, conte de Angouleme.

Nașteri 
 11 februarie: Nur ad-Din Zangi, conducător al Siriei (d. 1174).
 28 noiembrie: Manuel I Comnen, împărat bizantin (d. 1180).
 Andronic I Comnen, împărat bizantin (d. 1185).
Eudes al II-lea, duce de Burgundia (d. 1162).
 Gualdim Pais, mare maestru al Ordinului templierilor (d. 1195).
 Roger al III-lea de Apulia (d. 1148).
 Saigyō Hōshi, poet japonez (d. 1190)
Taira no Kiyomori, general japonez (d. 1181).

Decese 
 21 ianuarie: Papa Pascal al II-lea (n. Raniero), (n. 1050)
 2 aprilie: Balduin I, rege cruciat al Ierusalimului (n. ?)
 16 aprilie: Adelaida del Vasto, regentă a Siciliei, mama lui Roger al II-lea (n. 1074)
 18 aprilie: Muhammed I, sultan selgiucid (n. ?)
28 aprilie: Arnoul de Chocques, patriarh latin de Ierusalim (n. ?)
 1 mai: Matilda a Scoției, prima soție a regelui Henric I al Angliei (n.c. 1080)
 3 august: Al-Mustazhir, calif abbasid la Bagdad (n. ?)
 15 august: Alexios I Comnen, împărat bizantin (n. 1048)

Nedatate 
 octombrie: Arslan Șah, împărat al statului ghasnavid (n. ?)
Guillaume al III-lea, conte de Angouleme (n. ?)
Philip Halstensson, rege al Suediei (n. ?)

Vezi și 
 Listă de conducători de stat din 1118

1118